Na početku dvodnevnog radnog posjeta Izraelu, hrvatska predsjednica Kolinda Grabar-Kitarović bila je na svečanosti darivanja Yad Vashemu Oscara koji je Branko Lustig 1993. dobio za "Schindlerovu listu".

U govoru je izrazila "najdublje kajanje zbog svih žrtava holokausta u Hrvatskoj, stradalih od ruke kolaboracionističkog ustaškog režima". Objasnila je koliku je ljagu taj režim bacio na hrvatski narod, a poručila je da se "zbog budućnosti moramo suočiti sa svojom prošlošću i prihvatiti je".

Dodala je da je velik dio hrvatskog naroda bio dio antifašističkog pokreta otpora te da je "sadašnja RH utemeljena na antifašizmu i na Domovinskom ratu". To da se nešto slično (holokaustu) dogodilo u Vukovaru i Srebrenici govori da mir ne smijemo uzeti zdravo za gotovo, poručila je.

>> Branko Lustig dobio nagradu za životno djelo u Beču